EkBass/fiwiki-20250220-pages-articles huggingface dataset:
For Friends and Relatives

__NOTOC__ For Friends And Relatives on Christian Schwindt Quintetin studioalbumi vuodelta 1966. == Kappaleet == === A-puoli === # # # === B-puoli === # * # # # == Kokoonpano == * Tapani Tamminen – basso * Heikki Sarmanto – piano * Christian Schwindt – rummut * Otto Donner – trumpetti * Erik Dannholm – altto- ja tenorisaksofoni == Lähteet == * For Friends And Relatives discogs.com -sivustolla Luokka:Vuoden 1966 esikoisalbumit Luokka:Suomalaiset jazzalbumit
Itämainen pitkäkarva

Itämainen pitkäkarva on kissarotu. Kissarotua on myös aikaisemmin kutsuttu nimellä javaneesi.Suomen kissaliitto: Itämainen pitkäkarva ==Historia== Rotu kehitettiin 1970-luvulla. FIFessä rotu sai sertifikaattioikeudet 1985. Rotu on Suomessa melko uusi, ja ensimmäiset yksilöt tulivat 1990. == Javaneesista itämaiseksi pitkäkarvaksi == FIFe (Fédération Internationale Féline) päätti yleiskokouksessaan 2003 luopua javaneesi-nimestä perusteena nimen eri merkitykset eri maissa. Esimerkiksi Amerikassa javaneesi tarkoittaa tabby-, puna- ja kilpikonnanaamioisia balineeseja, ja Hollannissa rotu tunnettiin nimellä mandarin. Samalla itämaiskategoriassa kissojen EMS-koodit muuttuivat siten, että javaneesin JAV-koodi muuttuu ORL-koodiksi Samassa kokouksessa uudeksi hyväksytyksi väriksi lisättiin myös kaksiväriset (bicolour) kissat niin itämaisissa pitkäkarvoissa kuin lyhytkarvoissakin. == Kuvaus == Itämainen pitkäkarva eli javaneesi on siro mutta lihaksikas pitkänmallinen kissa, jolla on puolipitkä silkkinen ihonmyötäinen turkki. Turkki on pitempää kaulassa, "housuissa" ja hännässä. Silmät ovat hieman vinot, mantelinmuotoiset ja syvänvihreät. Pää on kiilamainen. Jalat sirot ja käpälät korkeat, tiiviit ja pienet. Häntä pitkä. == Luonne == Luonteeltaan itämainen pitkäkarva on seurallinen ja vilkas. Äänet saattavat olla yllättävän kovia, ja se on niin kutsuttu "puhelias" rotu. == Terveys == Rotu on suhteellisen terve rotu, PRA:ta esiintyy. == Värit == Itämaiselle pitkäkarvalle on hyväksytty yli sata väriä. Värit lyhyesti: *yksivärinen (ruskea, kaneli, musta, punainen, créme, valkoinen, sininen tai lila) *tabbykuvionen (klassinen tabby, tiikeri, täplikäs ja ticked) *kilpikonna edellä mainitut hopealla tai ilman ja uusimpana ryhminä *valkolaikku (harlekiini, van tai bi-colour). *valkoinen yksivärinen voi poikkeuksellisesti olla joko sini- tai vihreäsilmäinen. == Lähteet == * Itämainen pitkäkarva Oricat ry * rotuesittely BaJaVa ry * Koivula, Heidi: Jäähyväiset javaneeseille. BaJaVa 2/2003. ===Viitteet=== Luokka:Kissarodut
Meidän tarina

Meidän tarina on MTV3-kanavalla esitetty suomalainen keskusteluohjelma. Ohjelmassa julkisuudesta tutut pariskunnat maskeerattiin ensin 20–30 vuotta vanhemmiksi ja myöhemmin yli 90-vuotiaan näköisiksi. Maskeerauksessa käytettiin apuna muun muassa pariskuntien vanhempien ja isovanhempien valokuvia. Ohjelmaa juonsi Jenni Pääskysaari. Ohjelman juontajan Jenni Pääskysaaren mukaan ohjelmassa on kyse siitä, että ”millaisen jäljen haluamme maailmaan itsestämme jättää”. == Jaksot == Jakso Ensiesityspäivä Vieraat Katsojaluvut 1 28. elokuuta 2017 Mikael Forssell Metti Forssell 438 000 2 4. syyskuuta 2017 Katariina Souri Eliya Zweygberg 385 000 3 11. syyskuuta 2017 Lotta Näkyvä Kristian Näkyvä 327 000 4 18. syyskuuta 2017 Mira Luoti Mika Haapasalo 267 000 5 25. syyskuuta 2017 Antti Kaikkonen Satu Taiveaho 307 000 6 2. lokakuuta 2017 Noora Karma Jani Strömholm 219 000 7 9. lokakuuta 2017 Kalle Palander Riina Palander 322 000 8 16. lokakuuta 2017 Mika Kallio Inka Isotalo – == Lähteet == == Aiheesta muualla == * Ohjelman mainos YouTubessa Luokka:2010-luvun suomalaiset keskusteluohjelmat
Tšekin kansalliskirjasto

Tšekin kansalliskirjasto (, lyh. NK ČR) on Tšekin tasavallan kansalliskirjasto, joka toimii Prahassa. Kansalliskirjasto asettui vuonna 1930 Klementum-rakennuskokonaisuuteen, joka vapautui paikallisen Kaarlen yliopiston filosofisen tiedekunnan poismuuton vuoksi. Tätä aiemmin rakennuksessa toimi pitkään jesuiittojen korkeakoulu. Nykyään Klementumin ohella kansalliskirjastolla on toinen, keskusvarastoksi kutsuttu toimipiste (Hostivař), jossa säilytetään merkittävä osa kirjaston aineistosta. Kansalliskirjasto on Tšekin kulttuuriministeriön alainen laitos, jota johtaa tohtori Martin Kocanda (tilanne 8/2017). Kansalliskirjastossa on noin 7 miljoonaa nimikettä. Kansalliskirjaston kokonaisuuteen kuuluvassa Klementum- rakennuskokonaisuus Prahassa on Tšekin vanhimman säähavaintosarjan paikka. Siellä on tehty säämittauksia vuodesta 1775 alkaen; havaintosarja jatkuu yhä. ==Kuvia== Kuva:Clementinum_baroque_library_7.jpg|Kansalliskirjastoon kuuluva barokkityylinen kirjastohuone Klementinum-rakennuskokonaisuudessa Prahan vanhassa kaupungissa. Kuva:Vseobecna-studovna.jpg|Lukusalia Klementinum- rakennuskokonaisuudessa. Kuva:Praha, Staré Město, Klementinum, meteorologické měření.jpg|Kaupunkisään mittausta Klementum-rakennuksen ikkunalla (Huom. Ei WMO:n sijoitussuositusten mukainen mittauspaikka) ==Lähteet== == Aiheesta muualla== *Kansalliskirjaston kotisivut (nkp.cz) *IFLA World Report - Czech Republic (The International Federation of Library Associations and Institutions) (ifla-world-report.org) *Rob Cameron (14.5.2007) 'Octopus' library stirs up Czechs (bbc.co.uk) *National Library Prague 2007- Design: Jan Kaplicky, Future Systems (arkkitehtuurikilpailun voittanut, paljon keskustelua herättänyt suunnitelma) (e-architect.co.uk) Luokka:Prahan rakennukset ja rakennelmat Luokka:Kansalliskirjastot Luokka:Euroopan kirjastot
Hello Neighbor

Hello Neighbor on Dynamic Pixelsin kehittämä ja tinyBuild Gamesin julkaisema hiiviskely- ja selviytymiskauhupeli. Peli on julkaistu vuonna Windowsille ja Xbox Onelle sekä muille alustoille seuraavana vuonna. == Pelaaminen == Pelin tarkoituksena on päästä naapurin kellariin ja saada selville hänen salaisuutensa. ==Seuraaja== Vuonna 2018 Hello Neighbor sai uuden esi-osan, Hello Neighbor: Hide & Seek, joka kertoo Naapurin perheestä. Muita sarjaan julkaistuja pelejä ovat Secret Neighbor ja Hello Engineer. Vuonna 2020 tinyBuild Games ilmoitti että pelin jatko-osa Hello Neighbor 2 julkaistaan vuonna 2021. == Vastaanotto == Peli on saanut IGN:n arvostelussa arvosanaksi 4.1/10: kritiikkiä peli sai muun muassa epäloogisista pulmista ja turhauttavasta pelaamisesta. Peli on saanut GameSpotin arvostelussa arvosanaksi 3/10: kritiikkiä peli sai muun muassa ohjausmekaniikasta, tarinan kerronnasta ja epätasaisesta tekoälystä. == Lähteet == == Aiheesta muualla == * * Viralliset kotisivut Luokka:Vuoden 2017 videopelit Luokka:Kauhuvideopelit Luokka:Hiiviskelypelit Luokka:Indie-videopelit Luokka:Android-pelit Luokka:IOS-pelit Luokka:Nintendo Switch -pelit Luokka:PlayStation 4 -pelit Luokka:Windows-pelit Luokka:Xbox One -pelit
Ashley Kratzer

Ashley Kratzer (s. 8. helmikuuta 1999) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 302 joulukuussa 2017. Kratzer sai villin kortin Yhdysvaltain avoimiin 2017 voitettuaan Yhdysvaltain 18-vuotiaiden mestaruuskilpailut. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1999 syntyneet Luokka:Elävät henkilöt
Infowars.com

Infowars.com oli yhdysvaltalainen äärioikeistolaisia salaliittoteorioita ja valeuutisia levittävä verkkosivusto, jonka omisti Alex Jones.https://www.independent.co.uk/news/world/americas/infowars-leading- brands-youtube-pull-alex-jones-a8239371.html Vuoden 2018 tammikuussa eri verkkosivustojen kävijätietoja mittaavan Alexa Internetin mukaan Infowars.com- sivustolla oli 4,6 miljonaa erillistä kävijää kuukaudessa, kun taas Quantcastin mukaan erillisiä kävijöitä oli 3,7 miljoonaa. Ennen Yhdysvaltain vuoden 2016 presidentinvaaleja sivusto tuki Donald Trumpia ja hänen vaaliteemojaan. Presidenttiehdokas Trump oli sivun tuottamalla Alex Jones Show'n radio- ja televisio-ohjelman vieraana ennen vaaleja. Satiirilehti The Onion osti Infowars.comin konkurssihuutokaupasta, mutta kauppa on lykkääntynyt myöhemmäksi.https://www.nytimes.com/2024/11/14/business/media/alex-jones- infowars-the-onion.html == Sivuston julkaisemia väitteitä == Infowars.com on muun muassa kertonut ihmisten epäilleen ulkoavaruuden olioiden laskeutuneen Floridaan ja väittänyt ennen Yhdysvaltain vuoden 2016 presidentinvaaleja, että Donald Trumpin vastaehdokas Hillary Clintonin pyöritti avustajiensa kanssa lapsiprostituutiorinkiä Ping Pong Comet -nimisessä pizzeriassa. Alex Jones itse on kertonut valtamedian valehtelevan hänestä jatkuvasti ja tästä väitetystä ulkoavaruuden olioiden maininnan nauhoitteesta, jossa hän niin väittää, tarjoavansa 100 000 dollaria sen lähettäjälle.The Alex Jones Show, 9.5.2018, viitattu 11.5.2018 Pizzagate-nimisen, alun perin 4chanista levinneen salaliittoteorian seurauksena Ping Pong Cometin työntekijöitä uhkailtiin ja 28-vuotias pohjoiscarolinalainen mies teki sinne aseellisen hyökkäyksen. == Lähteet == == Aiheesta muualla == * Verkkosivut Luokka:Verkkolehdet Luokka:Vastamedia Luokka:Äärioikeisto Yhdysvalloissa
Small-Scale Experimental Machine

Small-Scale Experimental Machine (SSEM, lempinimeltä Baby) oli ensimmäinen tietokone, jossa ohjelma voitiin tallettaa tietokoneen muistiin (tallennetun ohjelman tietokone). Tietokone oli suunniteltu prototyypiksi, joka johti Manchester Mark I:n kehitykseen. Tietokone suoritti ensimmäisen ohjelmansa 21. kesäkuuta 1948. Ohjelman tekivät Tom Kilburn ja laitteen suunnittelija Freddie Williams. Aiemmin Max Newman oli tutustuttanut Williamsin ja Kilburnin Alan Turingin konsepteihin: Newman selitti muun muassa kolmen osoitteen konseptin, ohjelman tallennuksen ja ehdollisen haarautumisen. Tietokone toimi testialustana Williams-Kilburn -kuvaputkitekniikalle, jota käytettiin tietokoneen ajonaikaisena muistina. 6 tuuman näytölle voitiin tallettaa 2048 bittiä, jotka oli päivitettävä tasaisin väliajoin. == Lähteet == == Aiheesta muualla == * Varhaiset tietokoneet Manchesterin yliopistossa Luokka:Manchesterin yliopiston tietokoneet Luokka:1940-luvun tietokoneet
Kurnoolin junaturma

Kurnoolin junaturma oli matkustajajunan suistumiseen raiteilta johtanut onnettomuus Kurnoolin piirikunnassa Andhra Pradeshin osavaltiossa Intiassa 21. joulukuuta 2002. Juna oli Hyderabadin ja Bangaloren välisellä rataosuudella noin 90 kilometrin tuntivauhdissa kun vaunuja kaatui kiskoilta. Poliisitutkijoiden mukaan onnettomuuden syyksi on varmistunut sabotaasi, koska kiskoja oli rikottu. Osavaltion pääministeri Chandrababu Naidun mukaan oli ennenaikaista puhua tahallisesta teosta. == Lähteet == Luokka:Andhra Pradesh Luokka:Terrori-iskut Intiassa Luokka:Vuoden 2002 junaonnettomuudet Luokka:Vuoden 2002 terrori-iskut
EDVAC

EDVAC (Electronic Discrete Variable Automatic Computer) oli varhainen elektroninen tietokone. Edeltäjästään ENIAC:sta poiketen EDVAC käytti (John von Neumannin ehdotuksesta) binäärijärjestelmää desimaalijärjestelmän sijaan, jonka ansiosta piirit voitiin tehdä paljon yksinkertaisemmiksi. Tietokoneen muistina oli 1024 44-bittistä sanaa, joka oli toteutettu elohopeasylintereillä. Tietokone valmistui vuonna 1949 mutta se saatiin käyttökuntoon vasta vuonna 1951. Von Neumann käsitteli tietokonetta keskeneräiseksi jääneessä muistiinpanosarjassaan First Draft of a Report on the EDVAC vuonna 1945. == Lähteet == Luokka:Tietokoneet Luokka:Tietotekniikan historia Luokka:1940-luvun tietokoneet
Formula 2 Belgian Grand Prix 2017

Formula 2 Belgian Grand Prix 2017 oli Formula 2 -kauden 2017 kahdeksas osakilpailu, joka ajettiin 26.–27. elokuuta Circuit de Spa-Francorchampsn moottoriradalla Belgiassa. == Aika-ajo == Paalupaikalle ajoi Charles Leclerc, jolle paalupaikka oli kauden seitsemäs. Toiseen ruutuun ajoi DAMS-tallin kuljettaja Nicholas Latifi, jolle eturivin lähtöruutu oli hänen uransa ensimmäinen. Kolmanneksi ajoi Latifin tallikaveri Oliver Rowland. Sérgio Sette Câmara pyörähti aika-ajon lopulla ja sammutti autonsa radan varteen, jonka johdosta sessio keskeytettiin hetkeksi. == Sijoitukset GP-viikonlopun jälkeen == Sija Kuljettaja Talli Pisteet 1\. Charles Leclerc Prema Powerteam 218 2\. Oliver Rowland DAMS 159 3\. Artjom Markelov Russian Time 150 4\. Luca Ghiotto Russian Time 123 5\. Nicholas Latifi DAMS 115 6\. Nyck de Vries Rapax Team / Racing Engineering 96 7\. Nobuharu Matsushita ART Grand Prix 91 8\. Norman Nato Arden International 91 9\. Alexander Albon ART Grand Prix 65 10\. Jordan King MP Motorsport 49 11\. Antonio Fuoco Prema Powerteam 40 12\. Gustav Malja Racing Engineering 40 13\. Sérgio Sette Câmara MP Motorsport 23 14\. Sergio Canamasas Trident Racing / Rapax Team 21 15\. Johnny Cecotto, Jr. Rapax Team 16 16\. Ralph Boschung Campos Racing 11 17\. Roberto Merhi Campos Racing / Rapax Team 10 18\. Sergei Sirotkin ART Grand Prix 9 19\. Santino Ferrucci Trident Racing 4 20\. Sean Gelael Arden International 3 21\. Louis Delétraz Racing Engineering / Rapax Team 1 22\. Robert Vișoiu Campos Racing 1 23\. Nabil Jeffri Trident Racing 0 24\. Callum Ilott Trident Racing 0 25\. Stefano Coletti Campos Racing 0 26\. Raffaele Marciello Trident Racing 0 == Katso myös == * Belgian Grand Prix 2017 * GP3 Belgian Grand Prix 2017 Luokka:Formula 2 -kausi 2017 Luokka:Formula 2 Belgian Grand Prix
GP3 Belgian Grand Prix 2017

GP3 Belgian Grand Prix 2017 oli GP3-kauden 2017 viides osakilpailu, joka ajetiin 26.–27. elokuuta Circuit de Spa-Francorchampsn moottoriradalla Belgiassa. Juan Manuel Correa teki GP3-debyytin Jenzer Motorsport -tallissa. == Sijoitukset GP-viikonlopun jälkeen == Sija Kuljettaja Talli Pisteet 1\. George Russell ART Grand Prix 137 2\. Jack Aitken ART Grand Prix 101 3\. Nirei Fukuzumi ART Grand Prix 95 4\. Giuliano Alesi Trident Racing 87 5\. Anthoine Hubert ART Grand Prix 80 6\. Alessio Lorandi Jenzer Motorsport 63 7\. Dorian Boccolacci Trident Racing 54 8\. Arjun Maini Jenzer Motorsport 53 9\. Ryan Tveter Trident Racing 52 10\. Niko Kari Arden International 28 11\. Raoul Hyman Campos Racing 27 12\. Kevin Jörg Trident Racing 22 13\. Leonardo Pulcini Arden International 20 14\. Julien Falchero Campos Racing 11 15\. Santino Ferrucci DAMS 3 16\. Marcos Siebert Campos Racing 2 17\. Bruno Baptista DAMS 1 18\. Matthieu Vaxivière DAMS 0 19\. Tatiana Calderón DAMS 0 20\. Steijn Schothorst Arden International 0 21\. Juan Manuel Correa Jenzer Motorsport 0 == Katso myös == * Belgian Grand Prix 2017 * Formula 2 Belgian Grand Prix 2017 Luokka:GP3-kausi 2017 Luokka:GP3 Belgian Grand Prix
BINAC

BINAC oli ensimmäisiä elektronisia tietokoneita, joissa ohjelma voitiin tallettaa koneen muistiin (tallennetun ohjelman tietokone). Tietokoneen valmisti Electronic Control Company (myöhemmin Eckert–Mauchly Computer Corporation) Northropille ja se toimitettiin vuonna 1949. Tietokoneen muistina oli 512 sanaa (15 360 bittiä) valmistajan esitteen mukaan. Joidenkin lähteiden mukaan tietokone ei koskaan toiminut kunnolla toimituksen jälkeen. == Lähteet == Luokka:Tietokoneet Luokka:Tietotekniikan historia Luokka:1940-luvun tietokoneet
Prisma (taideteos)

Prisma on Mauno Kiviojan vuonna 1985 tekemä tilataideteos Tampereen yliopiston Tietotalo-rakennuksen edessä Hervannassa. Teoksen obeliski on tehty ruostumattomasta teräksestä ja sen ympärillä on teokseen kuuluva laatoitus. Geometrinen kuviointi toistuu obeliskin pinnassa ja laatoissa. Teos pystytettiin alun perin Tampereen teknillisen yliopiston päärakennuksen (Korkeakoulunkatu 10) eteen, mutta siirrettiin vuonna 2013 Tietotalon eteen Kampusareenan rakennustöiden tieltä. Teos on tunnettu alueen maamerkki. Obeliskin korkeus on 13,5 metriä ja sen omistaa Suomen valtio. Se kuuluu Valtion taideteostoimikunnan kokoelmaan. == Lähteet == Luokka:Tampereen patsaat ja veistokset Luokka:Suomen obeliskit
Itchan Kala

Itchan Kala on Uzbekistanin länsiosassa sijaitsevan Hivan kaupungin linnoitettu vanha osa. Vaikka siellä on vain harvoja todella vanhoja rakennuksia, se on yhtenäinen esimerkki Keski-Aasian islamilaisesta arkkitehtuurista. Merkittävimpiin rakennuksiin kuuluvat Djuman moskeija, mausoleumit, madrasat ja kaksi palatsia, jotka rakennutti 1800-luvun alussa Allah Quli Khan. Itchan Kala on Unescon maailmanperintöluettelossa vuodesta 1990. == Lähteet == == Aiheesta muualla == Luokka:Unescon maailmanperintökohteet Uzbekistanissa
Yhdysvaltain kansallinen lääketieteellinen kirjasto

Yhdysvaltain kansallinen lääketieteellinen kirjasto (, NLM) on suuri Yhdysvaltain Marylandin osavaltion Bethesdassa toimiva erikoiskirjasto. Se on maailman suurin lääketieteeseen ja biotieteisiin erikoistunut kirjasto. NLM on perustettu vuonna 1836. Yhdysvaltain kansallinen lääketieteellinen kirjasto on osa laajaa National Institutes of Healthia (NIH, Yhdysvaltain terveysvirasto). ==Kuvia== Kuva:People entering the National Library of Medicine, October 9, 2008.jpg|Ihmisiä Yhdysvaltain kansallisen lääketieteellisen kirjaston sisäänkäynnin luona. National Library of Medicine, Main Reading Room, October 9, 2008.jpg|NLM:n lukusalia (2008). ==Lähteet== == Aiheesta muualla== *PubMed. PubMed comprises more than 27 million citations for biomedical literature from MEDLINE, life science journals, and online books (nlm.nih.gov) *Medical Subject Headings (MSH) (nlm.nih.gov) *Unified Medical Language System (UMLS) (nlm.nih.gov) *National Library of Medicine Classification, NLM:n aineiston lääketieteellinen aiheluokittelu (2002-), lyhyt kuvaus (Wikidatassa Q986957) (bartoc.org) Luokka:Yhdysvaltain kansalliskirjastot Luokka:National Institutes of Health Luokka:Lääketiede Luokka:Marylandin rakennukset ja rakennelmat Luokka:Erikoiskirjastot
Z4

Z4 oli Konrad Zusen kehittämä relepohjainen tietokone. Zuse viimeisteli ensimmäisen tietokoneen vuonna 1948 ja teki sopimuksen ETH Zürichin kanssa. Tietokone otettiin käyttöön syyskuussa 1950. Tietokoneessa oli mekaaninen muisti, jossa oli 64 32-bittistä sanaa. == Lähteet == == Aiheesta muualla == * * Luokka:Tietokoneet Luokka:Tietotekniikan historia Luokka:1940-luvun tietokoneet
Z4 (täsmennyssivu)

Z4 voi tarkoittaa jotain seuraavista: * Z4, Konrad Zusen tietokone * BMW Z4, automalli * Sony Xperia Z4, älypuhelin
CDC 1604

CDC 1604 on Control Data Corporationin valmistama supertietokone, joka oli ensimmäinen suuren mittakaavan transistoripohjainen tietokone. Tietokone julkaistiin 16. lokakuuta 1959. Tietokoneen rinnalle suunniteltiin CDC-160A minitietokone hoitamaan hitaita datan syöttö- ja tulostustoimintoja. == Lähteet == == Aiheesta muualla == * Dokumentaatiota bitsavers.org-palvelussa Luokka:Supertietokoneet Luokka:Tietotekniikan historia Luokka:1950-luvun tietokoneet
Mohamed Chikh

Mohamed Chikh (s. 1993) on kanadalainen karateka. Hän on kaksinkertainen Kyokushinin Yhdysvaltain mestari. ==Kilpaura== 2011 Chikh saavutti Pohjois- Amerikan keskisarjan mestaruuden.Players 10 Open World Championships Tokyo 2011 IKO1 onekyokushin.pl 4.7.2011 Viitattu 10.12.2019 Chikh saavutti ensimmäisen Yhdysvaltain mestaruutensa 2013, jolloin hän voitti loppuottelussa Evgenii Savinin.US Championships - IKO kyokushinresults.com Viitattu 2.6.2017 Hän pääsi voiton myötä ottelemaan painoluokallisissa MM-kilpailuissa huhtikuussa 2013.Selected Fighters for the 5th World Weight Category Karate Championship kyokushinkaikan.org 27.2.2013 Viitattu 26.8.2017 Chikh uusi Yhdysvaltain mestaruutensa kaksi vuotta myöhemmin, jolloin hän voitti loppuottelussa maamiehensä Pasha Mykhaylovin. ==Lähteet== Luokka:Kanadalaiset karatekat Luokka:Kyokushinin harjoittajat Luokka:Vuonna 1993 syntyneet Luokka:Elävät henkilöt
Naiseni kanssa eduskuntatalon puistossa

__NOTOC__ Naiseni kanssa eduskuntatalon puistossa on M. A. Nummisen single, joka julkaistiin samana vuonna ilmestyneeltä EP-levyltä M. A. Numminen laulaa jälleen. Kappale julkaistiin myös vuonna 1970 albumilla Taisteluni. Kappaleen on säveltänyt Unto Mononen, sovittanut Paroni Paakkunainen ja sanoittanut Numminen itse. Kappaleen esittäjä on M. A. Numminen ja Viisi vierasta miestä. Numminen on levyttänyt alkuperäisversion lisäksi kappaleen saksaksi, esperantoksi, ruotsiksi ja englanniksi.http://www.aanitearkisto.fi/firs2/fi/hakufi.php == Kappaleet == === A-puoli === #Naiseni kanssa eduskuntatalon puistossa (säv. Unto Mononen, san. M. A. Numminen, sov. Seppo Paakkunainen) === B-puoli === # * Hevoset ja minä (säv. ja sov. Pekka Gronow, san. Peter von Bagh) == Lähteet == == Aiheesta muualla == * Naiseni kanssa eduskuntatalon puistossa discogs.com -sivustolla * Discogs: M.A. Numminen laulaa jälleen * Soundi Luokka:Suomalaiset musiikkikappaleet Luokka:Tangot Luokka:Vuoden 1966 kappaleet
Nihtisillan vastaanottokeskus

Nihtisillan vastaanottokeskus oli yksityisen Luona Oy:n ylläpitämä aikuisten turvapaikanhakijoiden vastaanottokeskus, joka sijaitsi Espoon Kilon kaupunginosassa. Vastaanottokeskus perustettiin syksyllä 2015 Tiedon tyhjäksi jääneeseen toimistorakennukseen osoitteeseen Kutojantie 10. Vastaanottokeskuksessa asui vuonna 2016 noin 480 turvapaikanhakijaa kerrallaan. Nihtisillan vastaanottokeskuksen toiminta lakkasi 30. kesäkuuta 2021. Toiminnan loppuessa vastaanottokeskuksessa asuneista asukkaista osa sai paikan toisista vastaanottokeskuksista ja osa löysi itselleen muun majoituksen. 16\. maaliskuuta 2022 Maahanmuuttovirasto avasi Nihtisiltaan ensimmäisen vastaanottokeskuksen ukrainalaisia pakolaisia varten. == Lähteet == Luokka:Kilo (Espoo) Luokka:Vastaanottokeskukset
Luona

Luona on suomalainen sosiaali- ja terveyspalveluita tuottava yritys. Luona tekee muun muassa sosiaali- ja terveysneuvontaa, hoidon- ja palvelutarpeen arviointia ja palveluohjausta sekä tuottaa vastaanottokeskuspalveluita ja kriisimajoitusta. Yritys toimi aiemmin nimellä Barona Hoiva. Yrityksen nimi vaihdettiin kesällä 2015. Yksityinen terveysneuvonnan ja ikäihmisten palveluiden tuottaja Mawell Care liittyi yrityskaupan myötä osaksi Luonaa vuonna 2016. Vuonna 2020 Luona osti lääkäriasemaketju PerusTerveyden liiketoiminnan. Luona on osa Bravedo-konsernia, johon kuuluu yli 39 työelämä-, teknologia- sekä sosiaali- ja terveyspalveluita tarjoavaa yritystä. Luonalla on noin 290 työntekijää (2021). Luonan toimitusjohtajana toimii Tommi Qvick ja hallituksen puheenjohtajana Markus Oksa. Luona nousi vuonna 2015 Suomen suurimmaksi yksityiseksi toimijaksi vastaanottokeskuspalveluiden tarjoajana. Nykyään Luona tarjoaa vastaanottokeskuspalveluita Vantaalla, Helsingissä ja Espoon NihtisillassaMaahanmuuttovirasto: Vastaanottokeskusten yhteystiedot 3.8.2020. https://migri.fi/documents/5202425/6428609/vastaanottokeskusten_yhteystietoja_5.1.2017.pdf/940f4473-aff9-4329-befa-506aa734a215/vastaanottokeskusten_yhteystietoja_5.1.2017.pdfViitattu 25.9.2020.. == Lähteet == == Aiheesta muualla == * Yrityksen kotisivut Luokka:Suomalaiset terveyspalveluyritykset Luokka:Helsinkiläiset yritykset
Ruskosädekaisla

Ruskosädekaisla (Cyperus rotundus) on sarakasvien heimoon kuuluva monivuotinen papyruskaislan sukulaislaji. == Ulkonäkö ja koko == Ruskosädekaislan pystyt varret kasvavat 30–40 cm korkeiksi. Niiden poikkileikkaus on kolmiomainen. Lehdet lähtevät varren alaosasta kolmen lehden ryhmissä. Ne ovat tummanvihreitä, sileitä ja kiiltäviä. Niiden pituus on 20–30 cm ja leveys 2–10 mm. Kasvi leviää maavarsien avulla. Siellä missä maavarsi ulottuu maan pintaan, siihen voi kehittyä pyöreä maasilmu, josta varret ja juuret lähtevät. Laji voi kasvattaa myös mukuloita, joihin se säilöö tärkkelystä ja joista voi kasvaa uusia kasviyksilöitä. Mukulat ovat 1–3,5 cm pitkiä, aluksi valkoisia ja meheviä, myöhemmin kovia ja ruskeita. Näistä mukuloista laji on saanut tieteellisen nimensä rotundus, pyöreä. Kukinnot kasvavat varsien päähän. Ne muodostuvat 3–9 erimittaisesta varsiosasta, joiden päässä on punertavanruskeita noin 3,5 senttiä pitkiä pikkuoksia, joissa on 10–40 terälehdetöntä kukkaa. Kukinnon punaruskea väri on varmin tapa erottaa ruskosädekaisla keltakukkaisesta lähilajista kultasädekaislasta (Cyperus esculentus). == Levinneisyys ja elinympäristö == Ruskosädekaislaa tavataan lähes koko maailmassa pohjoisimpia alueita lukuun ottamatta. Euroopassa sen levinneisyysalueen pohjoisraja on Keski-Euroopassa. Ruskosädekaisla kasvaa rannoilla ja muissa kosteikoissa. Se pärjää myös alueilla, joka ovat vain osan vuodesta kosteita, ja kestää maan muokkausta hyvin. Niinpä sitä tavataan joutomailla, ja kosteilla viljelysmailla. Siitä voi kehittyä haitallinen rikkaruoho. == Käyttö == Ruskosädekaislan mukuloita on käytetty rohtoina Intian, Japanin ja Kiinan perinteisessä lääketieteessä. Sen tehoa ei ole tutkittu länsimaisessa lääketieteessä edellytettävillä tavoilla. == Lähteet == == Aiheesta muualla == * JSTOR Global Plants: Cyperus rotundus * Integrated Taxonomic Information System (ITIS): Cyperus rotundus * Global Biodiversity Information Facility (GBIF): Cyperus rotundus * United States Department of Agriculture (USDA): Cyperus rotundus * Centre for Agriculture and Biosciences International (CABI): Cyperus rotundus (purple nutsedge) * Flora of North America: Cyperus rotundus * Flora of China: Cyperus rotundus * Dr. Duke's Phytochemical and Ethnobotanical Databases: Cyperus rotundus Luokka:Sädekaislat
Laugharnen linna

Laugharnen linna on walesilainen linna Taf-joen lähistöllä. Ensimmäinen varma maininta siitä on vuodelta 1189 Henrik II:n kuoleman jälkeen, jolloin Rhys ap Gruffydd otti sen hallintaansa. Seuraavan vuosisadan aikana se poltettiin kahdesti. Elisabet I luovutti linnan Sir John Perrotille, joka muutti sen Tudor-henkiseksi kartanoksi. Linna tuhoutui osittain Englannin sisällissodassa parlamentaristien piirityksessä vuonna 1644 ja siitä otettiin kiviä talojen rakentamiseen. == Lähteet == == Aiheesta muualla == Luokka:Carmarthenshiren linnat Luokka:Grade I -luokan rakennukset Walesissa
Volkswagen Ameo

Volkswagen Ameo on Volkswagenin vuosina 2016–2020 Intian markkinoille valmistama pieni sedan-korinen automalli, joka perustuu samalle pohjalevylle kuin esimerkiksi Audi A1 ja Volkswagen Polo V. Moottorivaihtoehtoina olivat 1,2-litrainen bensiinimoottori ja 1,5-litrainen dieselmoottori. Voimansiirtona molemmissa on viisivaihteinen manuaalivaihteisto, dieselmoottorin yhteyteen sai halutessaan seitsemänportaisen DSG-kaksoiskytkinvaihteiston. == Lähteet == == Aiheesta muualla == Ameo Luokka:B-segmentin autot Luokka:2010-luvun autot Luokka:2020-luvun autot
Saint-Étienne-les-Orgues

Saint-Étienne-les-Orgues on kunta Ranskan kaakkoisosassa Alpes-de-Haute- Provencen departementissa Provence-Alpit-Riviera‎n alueella. Kunta sijaitsee Montagne de Lure -vuoren juurella. Kunnan nähtävyyksiä on 1100-luvuta peräisin oleva Notre-Dame de Luren luostari.Tour de France 2017 ==Lähteet== ==Aiheesta muualla== Luokka:Alpes-de-Haute-Provencen kunnat
Bardsey Island

Bardsey Island () on saari Walesin rannikolla, Yhdistyneessä kuningaskunnassa. Saari oli keskiajalla pyhiinvaeltajien määränpää. Nykyisin saarella on 4 vakituista asukasta ja se on osa luonnonsuojelualuetta. ==Maantiede== Saari on pinta-alaltaan 1,8 km² ja se sijaitsee Llŷnin niemimaan kärjessä Gwyneddin kreivikunnassa Walesissa. Matkaa mantereelle saarelta on noin 3 kilometriä. Saari on useiden muiden Britannian saarten tapaan luonnonpuisto. Sillä on tavattu 310 eri lintulajia, joihin lukeutuvat esimerkiksi ruokki, pikkuliitäjä, riskilä ja lunni. Saarella on myös noin 200 harmaahyljettä. ==Historia== Ensimmäiset merkit ihmisasutuksesta saarella ovat ajalta 7 500 vuotta eaa. ja saarelta tunnetaan 45 esihistoriallista löydöspaikkaa. Legendan mukaan saari oli pyhä kelttiläisille druideille ja myöhemmin saaresta tuli merkittävä kristinuskon keskus. 1100-luvulta peräisin oleva Llandaffin kirja kertoo 500 vuotta walesilaisen Llandaffin hiippakunnan historiaa ja mainitsee Bardseytä kutsutun "Britannian Roomaksi" ja kolmen saarelle tehdyn matkan uskottiin vastaavan pyhiinvaellusta Roomaan. Llandaffin kirja mainitsee myös, että saarelle on haudattu 20 000 tunnustajaa ja pyhimystä. Hautoja on sittemmin löydetty kaivauksissa, joista ainoa suurempimuotoinen järjestettiin 1990-luvulla saaren kappelin eteläpuolella. Tuolloin löydettiin 25 keskiaikaista hautaa. 500-luvulla saarella on ollut luostari ja 1200-luvulla rakennettiin apottiluostari, mutta kumpikaan ei ole säilynyt nykypäivään. Osa apottiluostarin kivitornia on kuitenkin edelleen pystyssä. Luostarien munkit lähtivät saarelta, kun luostarijärjestelmä lakkautettiin vuonna 1536. Bardseytä asutettiin vielä munkkien lähdön jälkeen, mutta sen asukasluku on tippunut huipustaan. 1800-luvulla saaren asukkaiden pääelinkeinoja olivat hummerien, rapujen ja osterien pyynti ja saarella oli noin 140 asukasta. Vuonna 1931 saarella oli enää 54 asukasta ja saaren viimeinen koulu suljettiin 1950-luvulla. Vuonna 1979 saaren osti Bardsey Island Trust, jonka tarkoitus on säilyttää Bardsey elävänä yhteisönä. Nykyisin saarella on neljä vakituista asukasta ja kesäisin asukasluku nousee noin kahdeksaankymmeneen. Saarella on yksi 300:n lampaan maatila. ==Lähteet== ==Aiheesta muualla== *Bardsey Island Trust Luokka:Gwynedd Luokka:Walesin saaret
Banon (Alpes-de-Haute-Provence)

Banon on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella. Kunnan pinta-ala on 39,8 neliökilometriä, ja sen asukasluku oli 1 065 vuonna 2021. Kunta on tunnettu Le Bleuet -kirjakaupasta. Se on harvinainen maaseutuympäristössä menestyvä kirjakauppa.Tour de France 2017 ==Lähteet== ==Aiheesta muualla== Luokka:Alpes- de-Haute-Provencen kunnat
Ruiskukurkku

Ruiskukurkku (Ecballium elaterium) on kurkkukasveihin kuuluva laji, joka tunnetaan erikoisesta tavastaan ruiskia siemeniä sisältävää nestettä. Se on sukunsa ainoa laji. Ruiskukurkkua kasvaa Välimeren alueella ja Makaronesiassa. Pulska juuri on noin 8 cm pitkä, köynnökset voivat kasvaa 80 cm mittaisiksi. Kukat ovat tumman keltaiset. == Lähteet == == Aiheesta muualla == * Kassu – Kasvien suomenkieliset nimet: Ruiskukurkku (Ecballium elaterium) * ITIS: Ecballium elaterium * United States Department of Agriculture (USDA): Ecballium elaterium * Flora of China: Ecballium elaterium * Centre for Agriculture and Biosciences International (CABI): Ecballium elaterium Luokka:Kurkkukasvit
Sega Sammy Holdings

on japanilainen holdingyhtiö, joka muodostui kun Sega- ja Sammy-yhtiöt sulautettiin vuonna 2004. Molemmat yritykset ovat mukana viihdeteollisuudessa (Sega videopeleillään ja Sammy pachinko-laitteillaan), ja yhtiö tunnetaan myös videopeliteollisuudestaan. == Lähteet == == Aiheesta muualla == * Sega Sammy Holdings Inc. * Sega Corporation * Sammy Corporation Luokka:Japanilaiset videopeliyritykset Luokka:Japanilaiset holdingyhtiöt
Sulkaitulehti

Sulkaitulehti (Kalanchoë pinnata) on maksaruohokasveihin kuuluva mehikasvi. Sulkaitulehti voi kasvaa 1,2 metriä korkeaksi. Varret ovat ontot ja tummanvihreät. Kukat ovat punertavia kelloja. Lehdet ovat aaltolaitaiset, ja vaaleanvihreässä lehdessä on tummanpunainen reuna. Kasvi lisääntyy suvuttomasti lehden reunan aaltoihin kasvavien pikkukasvien avulla. thumb|left|120px|Pikkukasveja lehden reunassa. Sulkaitulehti on Australiassa luokiteltu haitalliseksi vieraslajiksi. == Lähteet == Luokka:Maksaruohokasvit
Stella Business Park

Stella Business Park on vuonna 2001 valmistunut yrityspuisto Espoon Leppävaarassa. Yrityspuistossa on neljä toimitilarakennusta, jotka on nimetty tähtien mukaan. Rakennukset on suunnitellut suunnittelutoimisto Optiplan. Rakennuksissa on työpisteitä noin 1300 hengelle. Pinta-alaa rakennuksissa on yhteensä 30 000 m2, josta vuokrattavaa alaa on 25 000 m2. Yrityspuisto sijaitsee osoitteessa Lars Sonckin kaari 10–16. == Lähteet == == Aiheesta muualla == * Yrityspuiston kotisivut Luokka:Suomalaiset yrityspuistot Luokka:Leppävaara
Teollisuusliitto

Teollisuusliitto () on suomalainen teollisuuden työntekijöiden ammattiliitto. Liitto on yksi Suomen Ammattiliittojen Keskusjärjestön (SAK) suurimmista jäsenliitoista. Teollisuusliitto muodostui kolmen ammattiliiton yhdistyessä. Metallityöväen Liitto päätti osaltaan yhdistymisestä sekä muutti sääntönsä ja nimensä Teollisuusliitoksi ylimääräisessä liittokokouksessaan 17.–18. toukokuuta 2017. TEAM Teollisuusalojen ammattiliitto päätti valtuustonsa kokouksessa 17. toukokuuta 2017 lakkauttaa liiton toiminnan vuoden 2017 loppuun mennessä ja että sen ammattiosastot hakevat Teollisuusliiton jäseniksi vuoden 2018 alusta lukien. Puuliitto päätti lakkauttaa itsensä ja liittyä osaksi Teollisuusliittoa valtuustonsa kokouksessa 16. toukokuuta 2017. Uuden liiton yhteinen jäsenmäärä oli perustettaessa noin 226 000, joista Puuliitosta tuli noin 33 000 ja Teollisuusalojen ammattiliitosta noin 53 000 jäsentä. Metalliliiton jäsenmäärä oli noin 140 000\. Yhdistyneellä liitolla oli yli 700 ammattiosastoa ja yli 9 000 luottamushenkilöä. Liittojen henkilöstömäärä oli 240. Jäsenistä oli miehiä noin 75 prosenttia; miesvaltaisin oli Metalliliitto, jossa jäsenistä 83 prosenttia oli miehiä. Puuliiton jäsenistä miehiä oli noin 77 prosenttia ja Teollisuusalojen ammattiliitossa vastaava luku oli 54. Teollisuusliiton puheenjohtaja on Riku Aalto. Varapuheenjohtajana toimii Turja Lehtonen. == Vaalirahoitus == === Eduskuntavaalit === Eduskuntavaaleissa 2019 Teollisuusliitto tuki yhteensä 6 700 eurolla viittä SDP:n ehdokasta: Niina Malmia, Timo Suhosta, Jyrki Levosta, Janne Laulumaata ja Riitta Mäkistä. Eduskuntavaaleissa 2023 Teollisuusliitto tuki yhtä ehdokasta, SDP:n Timo Suhosta, 1 500 eurolla. Lisäksi liiton SDP:läinen jäsenyhdistys Teollisuusdemarien Opintoyhdistys ry tuki Suhosta ja Anna-Kristiina Mikkosta 3 000 eurolla kumpaakin. === Presidentinvaalit === Teollisuusliitto antoi yhteensä 30 000 euroa vaaliavustusta SDP:n Tuula Haataiselle (20 000) ja Vasemmistoliiton Merja Kyllöselle (10 000) vuoden 2018 presidentinvaaleissa. Presidentinvaaleissa 2024 Teollisuusliitto ei tukenut yhtäkään ehdokasta, mutta SDP:läinen jäsenyhdistys Teollisuusdemarien Opintoyhdistys ry tuki SDP:n Jutta Urpilaista 30 000 eurolla. == Lähteet == Luokka:Suomen teollisuus Luokka:SAK:n jäsenjärjestöt
Malta lasten Eurovision laulukilpailussa

Malta on osallistunut Lasten Eurovision laulukilpailuun ensimmäisen kerran vuonna 2003. Malta on voittanut kilpailun kaksi kertaa, vuosina 2013 ja 2015. Malta on järjestänyt vuoden 2014 ja 2016 kilpailun. ==Osallistujat== Vuosi Esittäjä Kappale Sijoitus Pisteet 2003 Sarah Harrison "Like A Star" 7 56 2004 Young Talent Team "Power Of A Song" 12 14 2005 Thea & Friends "Make It Right!" 16 18 2006 Sophie Debattista "Extra Cute" 11 48 2007 Cute "Music" 12 37 2008 Daniel Testa "Junior Swing" 4 100 2009 Francesca & Mikaela "Double Trouble" 8 55 2010 Nicole "Knock Knock!….Boom! Boom!" 13 35 2013 Gaia Cauchi "The Start" 1 130 2014 Federica Falzon "Diamonds" 4 116 2015 Destiny Chukunyere "Not My Soul" 1 185 2016 Christina Magrin "Parachute" 6 191 2017 Gianluca Cilia "Dawra Tond" 9 107 2018 Ela Mangion "Marchin’ On" 5 181 2019 Eliana Gomez Blanco "We Are More" 19 29 2020 Chanel Monseigneur "Chasing Sunsets" 8 100 2021 Ike & Kaya "My Home" 12 97 2022 Gaia Gambuzza "Diamonds In The Skies" 16 43 2023 Yulan Law "Stronger" 10 94 2024 Ramires Sciberras "Stilla ċkejkna" 5 153 ==Lähteet== Luokka:Lasten Eurovision laulukilpailut maittain Luokka:Maltan musiikki
Simiane-la-Rotonde

Simiane-la-Rotonde on kunta Ranskan kaakkoisosassa Alpes-de-Haute-Provencen departementissa Provence-Alpit-Riviera‎n alueella. thumb|left|Rotunda Simiane- la-Rotonde oli aikoinaan vauras kaupunki, ja se on edelleen tärkeä laventelituotannon keskus. Mäelle rakennetun kylän näkymää hallitsee mäen huipulle 1100-luvulla rakennettu linna Château de Simiane-la-Rotonde, jonka torni joka on muodoltaan rotunda (), ja josta koko kunta on saanut nimensä.Tour de France 2017 ==Lähteet== ==Aiheesta muualla== Luokka:Alpes-de- Haute-Provencen kunnat
Heavy Metal Symphony

__NOTOC__ Heavy Metal Symphony on Seppo Sallisen yhtyeen Hard Rock Sallisen ensimmäinen ja viimeiseksi jäänyt studioalbumi. Se julkaistiin vuonna 1982 levymerkillä Zero Records. Svart Records julkaisi albumin 40-vuotisjuhlapainoksen digitaalisesti sekä cd- ja vinyylimuodoissaan 28. lokakuuta 2022. == Kappaleet == === A-puoli === # # # # # === B-puoli === # * # # # # === CD2: BONUS === # 7" version # 7" version # demo 80s, radioautoäänitys # demo 80s # demo 80s # demo 80s # demo 70s # demo 70s # demo 70s # demo 80s == Kokoonpano == * Seppo Sallinen – laulu, basso * Jare Renko – kitara * Juke Box Sallinen – rummut * Vainu – kosketinsoitin \+ * Raya Jääskä – taustalaulu == Lähteet == == Aiheesta muualla == * Heavy Metal Symphony discogs.com -sivustolla * Luokka:Vuoden 1982 esikoisalbumit Luokka:Suomalaiset hard rock -albumit Luokka:Suomalaiset metallialbumit
Derby Business Park

Derby Business Park on vuonna 2013 valmistunut yrityspuisto Espoon Suur- Leppävaaraan Perkkaan pienalueella Turunväylän varrella. Yrityspuistossa on kolme toimistorakennusta sekä pysäköintitalo. Yrityspuisto on nimetty läheisen Vermon raviradan mukaan. Derby Business Parkin omistaa ruotsalainen kiinteistösijoitusrahasto Niam. Yrityspuisto sijaitsee osoitteessa Tarvonsalmenkatu 13–19. Derby Business Parkin Hiitti-toimitalo voitti Suomen viihtyisin ja energiatehokkain toimitila 2014 -kilpailun. == Lähteet == == Aiheesta muualla == * Yrityspuiston kotisivut Luokka:Leppävaara Luokka:Suomalaiset yrityspuistot
Karma (nettisarja)

Karma on suomalainen nettisarja, joka julkaistiin Instagramin Stories-toiminnon kautta. Karma on Suomen ensimmäinen Instagramiin tehty draamasarja. Sarja on Ylen tuotanto. Sarjan ensimmäinen kausi julkaistiin viikonlopun aikana 25. – 27. elokuuta 2017. Toinen kausi 29. – 31. joulukuuta 2017. Sarja kertoo kolmesta nuoresta yhdessä asuvasta naisesta (es. Mimosa Willamo, Saana Koivisto, Senna Vodzogbe), joiden kotibileiden seurauksena heidän salaisuutensa alkavat lipsumaan kolmikon ulkopuolelle ja lopulta he ovat valmiita äärimmäisiin tekoihin säilyttääkseen suosionsa ja pelastaakseen kasvonsa. Sarjaa varten Helsingistä vuokrattiin kerrostalohuoneisto, johon sarjan tapahtumat sijoittuvat. Sarjaa käsikirjoittanut Ronja Salmi on kertonut, että sarja kuvattiin teatteriesityksen tapaan ja kohtaukset julkaistiin Instagramissa heti kuvaushetken jälkeen. Näyttelijät kuvasivat kohtaukset itse käyttäen puhelimen etukameraa. Ensimmäinen, perjantaina 25. elokuuta 2017, julkaistu jakso oli kestoltaan noin 15 minuuttia. Lauantaina ja sunnuntaina (26. ja 27. elokuuta) julkaistaan noin 10 minuuttia kestävät jaksot. Jaksoista julkaistiin myöhemmin myös kooste YouTubeen. == Rooleissa == == Lähteet == == Aiheesta muualla == * @karmadraama | Instagram * Koostejaksot YouTubessa Luokka:Nettisarjat
Isännistö

Isännistö on säästöpankin korkein hallintoelin. Isännistö vastaa osakeyhtiön yhtiökokousta. Isännistön muodostavat säästöpankin tallettajien valitsemat isännät. Isäntiä on vähintään 12. Isäntien vaalissa kullakin tallettajalla on yksi ääni. Lisäksi äänioikeus voi olla kantarahasto-osuuksien omistajilla. Isännät valitsevat säästöpankin hallituksen, joka valitsee toimitusjohtajan. Jos säästöpankilla on hallintoneuvosto, isännät valitsevat hallintoneuvoston, joka valitsee hallituksen ja sen puheenjohtajan ja varapuheenjohtajan sekä, jos säännöissä on niin määrätty, toimitusjohtajan.Säästöpankkilaki 28.12.2001/1502 Kritiikin mukaan isännistö on säästöpankeissa jäänyt käytännössä kumileimasimeksi (katso Säästöpankkien valedemokratia). == Katso myös == * Edustajisto == Lähteet == Luokka:Säästöpankit Luokka:Yhtiöiden hallintoelimet
Umm Qasrin taistelu

Umm Qasrin taistelu oli Irakin sodan ensimmäinen taistelu, joka käytiin Umm Qasrin satamakaupungin hallinnasta Etelä-Irakin Fawin niemimaalla 21.–25. maaliskuuta 2003. Yhdysvaltojen johtaman koalition joukot valtasivat sataman odotettua kiivaamman taistelun jälkeen. ==Tausta== Umm Qasrinin valtaus oli Irakin vastaisen koalition ensimmäisiä sotilaallisia tavoitteita Irakin sodassa. Kaupungin ja sen sataman valtaus estäisi Irakin toimet maan merisaartoa vastaan ja sen satamaa tarvittiin suuren humanitaarisen operaation aloittamiseksi, jonka aikana Umm Qasrin sataman kautta olisi tarkoitus tuoda tonneittain ruokaa, lääkkeitä ja muita tarvikkeita Irakiin kun Saddam Husseinin hallinto olisi kukistettu. Umm Qasrin valtaukseen osallistui joukkoja Yhdysvaltain merijalkaväestä, brittien kuninkaallisesta merijalkaväestä ja Puolan GROM-erikoisjoukoista. Irakilaisista puolustajista monet olivat tasavaltalaiskaartin ja Fedayeen Saddamin jäseniä. ==Taistelu== pienoiskuva|vasen|Puolalaisia GROM-joukkoja satamassa 28. maaliskuuta. Operaatio alkoi 21. maaliskuuta ja joukot etenivät Irakiin maan kautta Kuwaitista. Kaupungin ja sataman odotettiin kukistuvan nopeasti vähäisen vastarinnan jälkeen, mutta joukkojen edetessä kaupunkiin noin 20:n ajoneuvon saattue joutui irakilaisten käsiase- ja kranaatinheitintulen kohteeksi. Brittien tykistö vastasi tuleen, mutta sen tulitus osui vaarallisen lähelle Yhdysvaltain merijalkaväen joukkoja, joiden oli vetäydyttävä takaisin. Koalition joukot järjestäytyivät uudelleen ja etenivät jälleen irakilaisten asemia kohti, tällä kertaa M1 Abrams -taistelupanssarivaunujen ja M2 Bradley -taisteluvaunujen tukemana. Tarkoitus oli myös saada tukea Bell AH-1 Cobra -rynnäkköhelikoptereilta, mutta aika ei riittänyt niiden operaatioiden aloittamiseksi. Irakilaiset käyttivät koalition joukkoja vastaan sissitaktiikoita. Osa irakilaisista oli pukeutunut siviilivaatteisiin ja käyttivät valkoisia lippuja koalition joukkoja harhauttaakseen. Koalitio julisti sataman vapaaksi vihollisista 25. maaliskuuta, mutta taistelut jatkuivat edelleen itse kaupungissa aina huhtikuun ensimmäisiin päiviin saakka. ==Seuraukset== Taistelun aikana sai surmansa arviolta 30–40 irakilaista. Sataman valtauksen jälkeen koalition joukot aloittivat miinanravauksen alueella. Sataman miinoituksia purkamassa olivat Navy SEAL -joukot, jotka käyttivät esimerkiksi koulutettuja delfiinejä. Irakilaisten miinoittamat siviilialukset vaikeuttivat miinanraivausta. Ensimmäinen satamaan saapunut koalition alus oli RFA Sir Galahad. Kriitikot esittivät koalition suhtautuneen Irakin joukkojen muodostamaan uhkaan liian keveästi, mutta Irakin sodan muut operaatiot sujuivat enimmäkseen suunnitelmien mukaan. ==Lähteet== == Aiheesta muualla == Luokka:Irakin sodan taistelut Luokka:Yhdistyneen kuningaskunnan taistelut Luokka:Basra (maakunta) Luokka:Vuoden 2003 sotahistoria
Rikkakananhirssi

Rikkakananhirssi (Echinochloa crus-galli) on Aasiasta lähtöisin oleva isokokoinen yksivuotinen heinäkasvi, jota pidetään yhtenä maailman pahimmista rikkaruohoista. Se vaivaa etenkin riisipeltoja ja muita lauhkean ja lämpimän alueen viljelyksiä. Rikkakananhirssi tunnetaan maailmalta yli 60 hyötykasvin rikkakasvina. Se käyttää maaperän typpeä hyväkseen niin tehokkaasti, että lähistöllä kasvavat lajit näivettyvät hengiltä. Kananhirsseillä esiintyy myös allelopatiaa eli naapurikasvien kemiallista haittaamista. Rikkakananhirssiä on vaikea erottaa sukulaisestaan lännenkananhirssistä (Echinochloa muricata). Rikkakananhirssi kuluu yhteyttämisessään C4-kasveihin. Rikkakananhirssi kasvaa 30–200 cm korkeaksi. Lehdet ovat 5–30 mm leveät ja jopa 65 cm pitkät. Rikkakananhirssi on luultavasti alkujaan kotoisin alueelta, joka ulottuu Etelä-Euroopasta Lähi-itään ja Intiaan, mutta se on levinnyt vieraslajina lähes koko maailmaan. == Lähteet == == Aiheesta muualla == * Laji.fi: Rikkakananhirssi (Echinochloa crus-galli) * Vieraslajit.fi: Rikkakananhirssi (Echinochloa crus-galli) * ITIS: Echinochloa crus-galli * United States Department of Agriculture (USDA): Echinochloa crus-galli Luokka:Kananhirssit
Guinea kesäolympialaisissa 2000

Guinea osallistui Sydneyn kesäolympialaisiin vuonna 2000 kuuden urheilijan joukkueella. Maan urheilijat osallistuivat neljään eri lajiin: yleisurheiluun, uintiin, nyrkkeilyyn sekä judoon. Maan lipunkantajana avajaisissa toimi juoksija Joseph Loua. == Osallistujat == === Judo === *Mariama Sonah Bah - Naisten alle 70 kg === Nyrkkeily === *Sidy Sandy - Miesten alle 71 kg === Uinti === *Facinet Bangoura - Miesten 100 metrin rintauinti *Aissautou Barry - Naisten 50 metrin vapaauinti === Yleisurheilu === *Joseph Loua - Miesten 200 metrin juoksu *Sylla M´Mah Touré - Naisten 100 metrin juoksu == Lähteet == Luokka:Guinea olympialaisissa Luokka:Valtiot kesäolympialaisissa 2000
Isorihmaröyhy

IsorihmaröyhySuomen Lajitietokeskus: Isorihmaröyhy – Chrysopogon zizanioides Viitattu 27.11.2022. eli vetiveriaheinä (Chrysopogon zizanioides) on monivuotinen, Aasiasta kotoisin oleva heinä, jota kasvatetaan suojaksi eroosiota vastaan, rehuksi, rohdokseksi ja punontatöissä käytettäväksi kuituaineeksi. == Ulkonäkö ja koko == Isorihmaröyhy kasvaa 2–5 metriä korkeaksi, ja sen laaja juuristo ulottuu 4 metrin syvyyteen. Lehdet ovat 30–100 cm pitkiä ja 4–10 mm leveitä. Tähkämäinen on 15–10 cm pitkä ja koostuu 4–8 cm pitkistä huispaleista. == Levinneisyys == Isorihmaröyhy on kotoisin trooppisesta Aasiasta, mutta sitä on istutettu trooppisille alueilla molemmille pallonpuoliskoille. Se on levinnyt viljelykarkulaisena ja on paikoin nyt haitallinen rikkakasvi. == Käyttö == Laajan juuriston takia vetiveriaa käytetään sitomaan irtonaista maa-aineista eroosion uhkaamilla alueilla. Sen juuresta saadaan aromaattista öljyä, jota käytetään mausteena, kosmetiikassa ja rohdoksena. Juurista punotaan mattoja, koreja ja viuhkoja. Juurilastuja pidetään vaatekaapeissa antamassa miellyttävää tuoksua ja torjumassa hyönteisiä. == Lähteet == Luokka:Heinäkasvit
Guinea-Bissau kesäolympialaisissa 2000

Guinea-Bissau osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat kahteen eri lajiin: yleisurheiluun sekä painiin. Maan lipunkantajana avajaisissa toimi painija Talato Embalo. == Osallistujat == === Paini === *Talato Embalo - Miesten alle 58 kg vapaapaini === Yleisurheilu === *Fernando Arlete - Miesten 100 metrin juoksu *Anhel Cape - Naisten 800 metrin juoksu == Lähteet == Luokka:Guinea- Bissau olympialaisissa Luokka:Valtiot kesäolympialaisissa 2000
Kamerun kesäolympialaisissa 2000

Kamerun osallistui Sydneyn kesäolympialaisiin vuonna 2000 34 urheilijan joukkueella. Maan urheilijat osallistuivat neljään eri lajiin: yleisurheiluun, jalkapalloon, nyrkkeilyyn sekä judoon. Maan lipunkantajana avajaisissa toimi yleisurheilija Cécile Nqambi. Maa voitti miesten jalkapallossa olympiakultaa. == Mitalit == === Kultaa === *Miesten jalkapallo == Lähteet == Luokka:Kamerun olympialaisissa Luokka:Valtiot kesäolympialaisissa 2000
Norja lasten Eurovision laulukilpailussa

Norja on osallistunut Lasten Eurovision laulukilpailuun kolme kertaa, ensimmäisen kerran vuonna 2003. Norjan paras sijoitus on vuodelta 2005, jolloin se sijoittui kolmanneksi Malinin esittämällä kappaleella "Sommer og Skolefri". Norja järjesti vuoden 2004 kilpailun. ==Osallistujat== Vuosi Esittäjä Kappale Sijoitus Pisteet 2003 2U "Sinnsykt Gal Forelsket" 13 18 2004 @lek "En stjerne skal jeg bli" 13 12 2005 Malin "Sommer og Skolefri" 3 123 ==Lähteet== Luokka:Lasten Eurovision laulukilpailut maittain lasten
Kap Verde kesäolympialaisissa 2000

Kap Verde osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi juoksija Isménia do Fredorico. == Osallistujat == === Yleisurheilu === *António Carlos Piña - Miesten maraton *Isménia do Fredorico - Naisten 100 metrin juoksu == Lähteet == Luokka:Kap Verde olympialaisissa Luokka:Valtiot kesäolympialaisissa 2000